
O Volapiikaflens in vol lolik! 

Bal reidanas obsik ekiipaliikom redaki, das vodems in gased gus- 
tula bo abinons boso fikuliks e das atos kanon-la sakuradiikon oma- 
nis. Dido zesiidos ad demon, das Volapiik binon foginapiik pro lofans 
valik ota e das kludo nek obas ya sevon vali do piik obsik. 

Ad sofiikon sakadi et - pu atna gased atmulik ninadon vodemis 
anik, kels ma spel obsik balugons, sevabo konotili tiadii “Lab” (pad: 
66), cogi, keli esedom hiel Ralph Midgley (pad: 72), e dili balid 
konota: “Bim goldik” (pad: 70). Hiel Ralph itradutom oni de Span- 
yana- ini Linglanapiik ed ekomandom, das potraduton ini Volapiik ad 
juit reidanas obsik. Lautan konota at abinof ji-Spanyanan: ‘Ana 
Maria Matute’ (1915 - 2014), kel alifof dii reig diktorana Spanyana: 
‘Franco’. Konots ofa ninadons binetis oklifibepenotik e suvo binons 
boso liigiks. As jipul abinof maladik ed isedoy ofi ini belem ad 
saunikon. Konot: “Bim goldik” tefon timi et. 

sK * * 

Ven lautoy vodemi Volapukik u tradutoy vodemi ini piik at, ai 
sotoy fomon setis brefik e gebon notodotis kleilik. Sotoy viton 
piikalonis e metaforis lomapiika oyik. Atos no balugon, bi natapiiks 
valik modadilo binadon me metafors deadik e piikalons, sodas suvo 
no kiipoy, ven geboy onis in Volapiik. 

Spelobs, das akanols juiton hitiipi ayelik. 

Valikosi gudikiin oles ed olsikanes 
sedom 

Lab 

Se Volapukagased pro Nedanapukans, 1933 
Kapit balid se el „Harmit“ fa ,Ebba Pauli' 

Bu tim lunik, vemo lunik, ku mens abinons nog relofikums ka nu, e 
ku relofans nog abinons sons e dauts relofiks gluga, utos ajenon, 
kelos pokonon in buk at. 

In lekev zanodu soalof fota hiharmit alodom. Abinom baldik dub 
lifadels modik, kibaldotik abinom voiko nek asevon; ed ilodom us du 
lunup, kilunupiko i no asevoy. Du nifup e du hitup ablibom us, e vo! 
ajinos, asva no asevom lifamodi votik. Ninu lekev bed pimokon me 
peinabledem grunik e musk; us tab binu boad grobiko picopol 
astanon, e diled bimastama jonidon ad stul. Zuo us cat abinon, kel 
alagon sus ston plenofik, kel pagebon as filatop. Vataluflad e skals 
taimik anik abinons in spadul. Reto nos adabinon us. 

Stebop atopon su bel geilik, e harmit amutom vegon ve veg lunik 
a dilo no pikulol, ven anexanom anna de bel ad ramenon nuludoti 
pofadik oka. Abinos nog tobikum ad rivon lekevi de falid; lodops valik 
popa atopons speariko in falid, in vilaguls omik. Ab mens se topad et 
ilasumons, to veg tobiko begolovik, kosomi ad visiton harmiti, if 
astadons in lanaditret, if padrefons dub kuds e dot, ed if ladal oksik 
avesetikon dub ledesir lu utos, keli lif no agevon ones. 

Seimna vom yunik abegramof vegi lu lekev. Skin ofa abinon 
flifadik, e herem dofik afremon bundanofiko e vefiko logodi ofik. „0 
fat!“ asagof, Jan obik vesetikon dub ledesir lu lab. Binob yunik a 
namik, e sevob, das lab gretik dabinon pro ob. Ab ai mofugon de ob, 
e lif vedon tu miserabik, tu pofadik. Logob asvo in fag labi oba, e 
sevob, das, if kanobov te rivon oni, val ovotikonov sunadiko. Lif 
pofadik tano ovedonov gretik, liegik a jonik. O fat! eplekob Jivirgale: 
of, kel ga binof vom, ad lilidon ledesiri ladala obik, ab no dunof osi. E 
nu ledesir obik binon so gretik, das vesetukon namis oba. O fat! kisi 
odunob-li ad dageton labi?“ 

Harmit agespikom: „Utos, kelos binonov lab pro ol, ol kanol te 
dageton dub dunon negiti. Ab utos, kelos padageton me negit, no 
vedon lab. Seku kod at, mutol klemon utosi, do kelos sevol, das 
obinosov lab ola.“ 

Vom agespikof: „No kanob klemon; lab obik plu voladon pro ob, 
ka lif.“ 

Ed aguflekof spidiko oki, ed agegolof vifiko lu plen pibelodol. 

Pos yel bal astanof donu la lekev harmita. „0 fat!“ asagof, 
„agidetol. Lab obik akanon te padageton me dun negita. E nu negit 
et ejenon, ed utosi, kelos obinonov lab obik, nu dalabob. Ab binos 
bisarik, das agidetol i do atos, das nu no plu binos lab.“ 

Baldan anuton seiliko a glumiko, ab no aspikom. 

„0 fat!“ vom afovof, Jab veratik ufo no dabinon-li pro ob?“ 

I nu man baldik no agespikom me vod bal. Alemufom te kapi 
gedik oka ed alogom ini fag, asva asukom us gespiki ad sak voma. 
Tano alemufom donu kapi, e vom asuemof omi. 

„Tan kluo no volados ad lailifon", asagof, e ton voga yunofik ofik 
abinon, asva ikrakon. Supo asumedof vom baldik. Avilof mogolon, 
ab harmit amalom ofe ad blibon. 

„Bos dabinon, kel plu voladon ka lab,“ asagom nevifiko, „edefugob 
de volad e de mens ad dageton osi. Utosi, kel neforo nosikon: pud.“ 
„Pud,“ vom adonuof, ed atos asumaton lu of as givulot pofadik pla 
lab, lu kel on ledesir susmafik Ian ofa idesiron. Ab ven akolkomof 
logedi ninalik, kel akosstralon ofi se logod fronik visu of, asuemof, 
das is atefos bosi, kela gret nog abinon klanik po of. 

„Pud,“ adonuof nog balna ti nentikiko, ed alaukof lu atos: „Sagolos 
obe, o fat! No dagetoy-li pudi?“ 

„Balan muton duinon sakrifoti gretik," baldan agespikom, „votan 

muton komipon me komip tobik, e kilidan muton polon fledi vetik. 

Obs valik mutobs sufodon ma vogot Mulopala in ninal obas.“ 

Alulogof omi, anutof seiliko ed anexanof donu de bel lu falid. 

* * 

* 

Ven nog yel bal ipasetikon, astanof donu fo lekev harmita. 

„0 fat!“ asagof, „donu agidetol. Eduinob sakrifoti, ed edalilob vogi 
Mulopala in ninal oba. Labi no plu sukob, ab etuvob pudi.“ ■ 

givulot substitute, Ersatz, surrogato. 

kosstralon to beam towards, entgegenstrahlen, radiar verso, 
lilidon to answer (prayer or plea), erhoren, exaudir. 
musk moss, Moos, musco. 

Mulopal the Most High, der Allerhochste, le Altissimo. 
nuton to nod, nicken, inclinar le testa, 
susmafik beyond measure, maf3los, dismesurate. 
sumedon to resemble sb., jemandem gleichen, resimilar a. 
vesetikon to emaciate oneself, sich auszehren, consumer se. 
vilagul hamlet, Weiler, vico. 



IX:68:2015 


RATS FOYUMOTA “BE-” 

fa vicifal: ‘Daniel Morosof’ 

Soasa hiel ‘Hermann Philipps’: cifal obsik < esagom, nu binos 
veiitik ad kleiliikon nomis Volapuka. Demolo diseini gretik at, vilob 
penon do geb foyumota “be-”. Yeged obik tefon rayuni 
vodidefomama, klu biia ubejafob sakadi pemaniotol, osotob penon 
bosi do dist vii vodidefomamav (‘science about word-formation’, 
nolav tefii vodidefomam, rayun ii dilad pukava) e vodadilemav 
(‘science about morphemes’, nolav tefu vodadilem, rayun ii dilad 
pukava). 

1. Dist vii vodidefomamav e vodadilemav 

Vodadilemav bejafon dilis mu smalikis siamikis voda. Vodidefo¬ 
mamav bejafon, vio vod bal pedefomon de vod votik u de vods votik 
po koboyiim. 

Vodadilemav bepenon konleti vodadilas valik piika semik, me 
stamads e yiimots binadoli. Ab vod pedefomol no pastukon me dils 
smalik, asa bumot pamekon de bakastons. If viloy vestigon tefis 
siamik e stofikis bevu vods, tano neodoy vodidefomamavi. Lofobos 
samis anik. 

Betikolsos vodi “Volapukitidan”. Ma vodadilemav vod at binadon 
me dils sokol: vol, a, piik, i, tick an. Ma vodidefomamav ad fomon 
vodi ot vods tel ( Volapiik , tidari) pekoboyiimons yufii yiimatonat “i”. 
Vods bofik pekoboyiimol i no binons balugiks: el “tidan” pedefomon 
de vod “tid” dub lcnliigam poyumota “an”, ed el “Volapiik” pefomon 
dub koboyiim stamadavodas: “vol” e “piik” < yufii yiimatonat “a”. 
Tefu “Volapukitidan” natapret votik i binon mogik: vod ot kanon 
patraiton as vod pedefomol, kel pedefomon de koboyiimavod 
“Volapiikitid” me poyiimot “an”. No cedob, das slud at binon veratik, 
do nolav binon no regiin planas balik, ab regan dotas e sotulas modik. 

I betikolsos vodi “jenofiman”. Ma vodadilemav vod at binadon me 
dils sokol: jen, of, im, an (stamad bal e poyiimots kil). Ma vodidefo¬ 
mamav vod ot pedefomon de subsat “jenofim” dub lcnliigam 
poyumota posodik “an”. Vods “jenofim” sa “jenofiman” fomons pari 
vodidefomamavik vodas: telid pedefomon de balid dub med semik ed 
eniniikon sinifi balida in sinif okik. 

I kanoy natukon sokaleodi somik defomamas: jen —> jen-of —> 
jenof-im —> jendfim-an. Atos binon ked vodidefomamik. In ked at 
vod alik pedefomon de biiik. Vodakeds somik anik ko stamad bal 
fomons, if gebob metafori ut, kel binon kosomik in nolav Rusanik, 
“nasti” vodidefomamik, as sam: 

jen 

—> jenav, 

—> jenot —> jenotem, 

—> jenot —> mijenot, 

—»• jenof —>■ jenofim —>• jenofiman, 

—> jenof —> jenofik —> jenofikon —> jenofiikon —> jenofiikam, 

—> jenof —> jenofik —> jenofikon —> jenofiikon —> biiojenofiikon 
—>■ biiojenbfiikam —> biiojenofiikamal, 

Vodadilemav lofon konleti vodadilas sa sinifis valemik otas. Sinifs 
at fiimetons e bosilo cenons po defomam vodas fiimik. Jenads somik 
pabejafons fa vodidefomamav. Hiel ‘Arie de Jong’ suvo ecanidom 
vodadilemavi e vodidefomamavi in “Gramat Volapiika”, din kelik 
ebinon plago frutik, ab no nolavik. Sekii atos nu kanobs juiton 
betikami sakadas Volapiika! 

2. Vods mogik ii mogavods 

Vods anik no dabinon in vodabuks, ab binons mogik e kanons 
pubon in vodems. Vods somik padiladons ad grups tel, sevabo: 

1- ido, vods ut, kelis fasiliko daloy fomon me yiimots suvo 
pagebols, as sam: eyel, uvig, e rets. Vods somik binons fasiliko 
suemoviks. Jinos kliilon, das vods valik somik vediikonsov vodabuki 
nezesiido bundaniki; 

2- ido, vods ut, kels kanonsov vedon limis nedabinik kedas vodi- 
defomamik. As sam, if vods “begirab” e “bekudab” dabinons, tiino 
daloy datikon varbis tefadik “begiron” e “bekudon”. Sam votik 
binon: vod “usoaro” epubon in vodabuk calofik, e vod mogik “usoar” 
no dabinon us. Klu daloy traiton telsotiko defomami ela “usoar” (no 
vilob penon do sotiil mogik kilid: “ soar —> soaro — > usoaro ”, bi 
kosomo ladvarbs padefomons de subsats u ladyeks e no de ladvarbs 
votik), sevabo: 

a) soar —> u-soar —> usoar-o (in ked at vods pedefomons dub 
laiikam yiimota te bala); 

a) soar —* u + soar + o (ladvarb pedefomon de subsat dub laiikam 
leigiipik foyiimota sa poyiimota). 

Cedii ob, natapret balid binon mu luveratik sekii balug e tikavof 
oka. Zuo Volapiiki gebolo daloy fomon vodis nulik, e nek okanon-la 
bepenon mogis valik in tef at. 


Fovot ofovon. 

BIM GOLDIK 

fa jiel ‘Ana Marfa Matute’, El arbol de oro, se Historias de la Artamila. 

Tradutod ini Volapuk fa Hermann Philipps 

Du flukup semik akomob po jul ladula: ‘Leocadia’ in vilag et, bi 
saunastad obik no agudon, e lefat izogom gekomi obik IQ zif. 
Anautob levemo in dom, iba stom akoldon, vegs abinons slamiks, e 
neseimo hipul seimik logadom. Kludo ibegob lefate dali ad komon po 
jul. Lefat adalom osi, e so akomob po jul in domil et lunadik, vietik, 
kel atopon plodu vilag. Ladul: Leocadia abinof gretik e pinadik. 
Alabof kaladi grobofik e glopis gretik len tuts, kels akoedons ofi golon 
asa ek, kel tranon janis. Juladups alabons bosi lutirovik demu rein, 
kel aflapon ta fenats e sui nuf, e musaks, kels apojutons odis zu 
lampad. 

Pato memob hipuli zao baldotu yels deg nemu ‘Ivo’: son loata- 
feilana pofik. Abinom hipul moladik ko logs blovik. Puls valik jula 
astunidons hieli Ivo, bi ai atiradom kupali al ok. No abinos so, bi 
abinom-la sagatik u lefredik, e too bos abinon po om - ba po vog 
oma u po dins, kelis akonom, kelos tiradon alani, kel adalilon omi. I 
ladul: Leocadia aleadof fanabukon oki dub “resod largentik”, keli hiel 
Ivo astaanukom love valans, kels adalilons spikotis oka. E cedob, 
das ladul: Leocadia agivom ele Ivo - cedu ob suvikna ta vil omik - 
bligadis, kelis valans avipons okes, u stimotis, kelis adigadons julans 
larnialikum e zilikums. 

Ba vemikuno alogedoy eli Ivo me glot, bi alabom kiki tumila. At 
abinon turn smalik la gul jula topol, in kel reidabuks pakipedons. Ivo 
agolom ninio ad ramenon onis, e gegolom usio ko ons pos fin tidupa. 
Jitidan: Leocadia alukonfidof bligadi at ome; fe nek asevom voiko 
kodi atosa. El Ivo vemo apleidom demu bligad at, e leno asufalom, 
das votan adunon-la oni. 

Semanaedo hiel Mateo Heredia: julan zilikun e larnialikun in jul 
obas < abegom dali ad dunon osi. Ibo valans obas pajanalobs fa 
utos, kel abinon-la ninu tumil klanofik, keli nek votik foro abestepon. 
Ab el Ivo sunado aloadom, agolol lu jitidan, aprimom ad spikon ofe 
nelaodiko ed azimufom namis ma mod kosomik oka. Jitidan azogof 
boso, tano asagof fino: “Zedolos atosi! Leadolos jafikon eli Ivo me 
tumil!” 

Pos julatid ome asakob: 

“Kisi esagol-li jitidane?” 

El Ivo alulogom obi, ed aloegob nidon logis blovik oma. 

“Aspikob ofe do bim goldik.” 

Asenob nulali vemik. 

“Bim kinik-li?” 

Akoldos, e luveg aluimon. Fivs gretik aluliton dub sol paelik 
poszedela. El Ivo aprimom ad stapeton zi in ons, ed asmililom 
klanofiko. 

“If no osagol atosi seimane 

“Promob, das neke osagob osi.” 

Tano hiel Ivo aplanom: 

“Logob bimi goldik - bimi loliko binu gold: tuigs, stam, bleds - val! 
Bleds neforo defalons, ni un hitup, ni un flukup - neforo. Nidon so 
vemo, das mutob farmukon logis, dat no dolons.” 

“Pleidulan kion binol!” asagob, do asenob nefumi bosik. El Ivo 
alogedom IQ ob nestumabiko. 

“No kredob atosi”, ageob. 

“Lindifos pro ob, va kredol osi u no; nek votik foro ogolon ini tumil, 
e neforo oleadob eki votik logon bimi goldik oba. Binon obik! Ladul 
Leocadia sevof atosi, e no ogivof-la kiki ele Mateo Heredia, ni 
seimane votik. Du tim das lifob, nek votik okanon nugolon usio e 
logon bimi obik!” 

Asagom atosi somo, das asakob ome: 

“E No logol-li oni ?” 

“O! no fasilos”, asagom klanofiko. “No alan kanon-la logon oni. Ob 
sevob slitodi veratik.” 

“Slitod'Hi ?” 

“Si! slitodi semik in vol. Us stebob du dups modik lulogolo. Kio 
bim nidon! Kio nidon! Kupalolos! If bod pladonov oki su on, leigo 
cenonov ad gold. Sakob obe: If oxanobov sui tuig, va ocenobov-li ad 
gold leigo?” 

No asevob, kisi akanob-la sagon ome, ye sis timul at desir obik ad 
logon bimi avemikon somo, das avedob muifik. Aldelo pos fin tida 
hiel Ivo anilikom lu jitidan, asumom kiki ed agolom lu tumil. Ven 
agekomom, asakob ome. “Oni elogol-li?” 

“Si!” agespikom, ed omna aplanom nulodi seimik: 

“Flors seledik sakomons. Logolos! Nemuiko binons so gretiks as 
nams obik, ko florableds lunadik binu gold.” 

“Binu gold-li?” asagob stuniko. “Ab atos no mogon.” 

“Obo!” asagom. “Ye binos bim obik - ko flors binu gold!” 

No akanoy disputon ko om. Ai agidetom, u pu so ajinos. 

Fovot ofovon. 



IX:72:2015 


COG DO TSYINAN, DEUTANAN E LINGLANAN 

Semanaedo Tsyinanans afanabiikons manis kil: tsyinan, Deutanan, e 
Linglanan. Akusadoy omis demii spion. Pacodetons ad bataflaps foldeg. 

Balidan, kel amutom sufon ponodi at, abinom tsyinan. Asakoy ome, 
va avipom, das leiiloyos baki oka me learaleiil. Danofiko abaicedom. Dii 
pon adrenom, aluvokadom demii dols ed alerorom nenzediko. Alabom 
dolis so vemikis, das poso amutoy yufon omi po load. 

Tano abinos turn Deutanana. Id ome asakoy, va avipom nugvetami 
baka me learaleiil. “No!” asagom zuniko. Dii pon agivom okao toni 
nonasotik, e poso aloadom ed amogolom, asva nos ijenon. 

Latiko abinos turn Linglanana. Asakoy ome, va avipom leiilami baka 
okik me learaleiil, u no. “Begob, das seitoyos Deutanani et sui bak oba”, 
agespikom.a 


NUNS 

Un mul pasetik Volapiikans akobokomoms in lofudop fagik: Hiel Igor 
Washirei anunodom po el Facebook do kolkom ko hiel Danny Zhang 
de zif: Beicing (Tsyinan): 

“Glidis o Volapiikciflens valik! 

Glidobs olis de staudop Litaliydnik 
to zilak: Ginza in Tokyo. Labobs 
kolkomi Volapiikik e spikobs te 
Volapiiki adelo. Donulogd! ” 

Un gustul hiel Igor enotiikom filmotulis 
kil nemu “Volapiik paspikol”. Kanols 
lilon e logon onis po “Youtube”: 
https://www.youtube.com/watch ?v=phC4CEXolG0. 

Hiel Danny binon funan Volapiikagrupa nemu “Maralan” to Beicing. 

* * * 

Hiel Oleg Temerov: Volapiikan Rusanik < nu notiikom po pads bevu- 
resodik oka numis valik ela “Volapiikagased pro Nedanapukans” as 
dokums magodik. Bu yel plu bal laxcifal: Brian R. Bishop isedom 
cifale a redakane dokumis papurik gasedas at, e nu pianiko pakopie- 
dons leaktroniko. Logolsos onis po: 

http://volapuk.temerov.orgA/olapukanef/vol/Volapukagased pro Nedanapukans.php 




